ད་ལོར།གཤམ་གསལ་ཕྱོགས་བདུན་གྱི་བྱ་བ་དམ་འཛིན་ལེགས་པོ་བྱེད་དགོས་ཏེ།ལས་གཞིའི་མ་འཇོག་སྔར་ལས་ལྷག་པའི་སྒོ་ནས་རྒྱ་བསྐྱེད་དེ།འདེགས་སྐྱོར་འགན་སྲུང་སྔར་ལས་ངར་ཤུགས་ལྡན་པར་སྐུལ་འདེད་གཏོང་དགོས།གོམ་གང་མདུན་སྤོས་ཀྱིས་ཐོན་ལས་སྒྲིག་གཞི་ལེགས་སྒྲིག་དང་།དཔལ་འབྱོར་སྤུས་ཀ་མུ་མཐུད་དུ་མཐོར་འདེགས་སུ་གཏོང་བར་སྐུལ་འདེད་བྱེད་དགོས།གོམ་གང་མདུན་སྤོས་ཀྱིས་སྐྱེ་ཁམས་ཁོར་ཡུག་སྲུང་སྐྱོབ་ལ་ཤུགས་སྣོན་པ་དང་།ལྗང་མདོག་འཕེལ་རྒྱས་སྔར་བས་བརྟན་ཅིང་ནུས་པ་ཐོན་པར་སྐུལ་མ་བྱེད་དགོས།གོམ་གང་མདུན་སྤོས་ཀྱིས་གྲོང་ཁྱེར་དང་གྲོང་གསེབ་ཀྱི་མངའ་ཁོངས་གཅིག་གྱུར་འཆར་འགོད་བྱས་ཏེ།ས་ཁུལ་གྱི་འཕེལ་རྒྱས་སྔར་བས་མཐུན་སྦྱོར་དང་དོ་མཉམ་ཡོང་བར་སྐུལ་འདེད་གཏོང་དགོས།གོམ་གང་མདུན་སྤོས་ཀྱིས་གནད་འཕིགས་དབུལ་ཐར་གཅིག་ཏུ་བསྡུས་ཤིང་།དམངས་འཚོ་ལེགས་བཅོས་ལ་སྐུལ་འདེད་བཏང་ནས་སྔར་བས་དྲང་གཞག་ཡོང་བ་བྱེད་དགོས།བཅོས་བསྒྱུར་སྒོ་འབྱེད་སྔར་བས་ཟབ་སྤེལ་བཏང་ནས་ལམ་ལུགས་དང་སྒྲིག་སྲོལ་ལ་སྔར་བས་གསོན་ཤུགས་ལྡན་པར་སྐུལ་འདེད་གཏོང་བ།གོམ་གང་མདུན་སྤོས་ཀྱིས་རང་སྟེང་གི་འཛུགས་སྐྲུན་ལ་ཤུགས་སྣོན་བྱས་ཏེ།སྲིད་གཞུང་གི་བྱ་བ་སྔར་བས་ཇེ་ལེགས་སུ་འགྲོ་བར་སྐུལ་འདེད་གཏོང་བ།